На основу Решења Привредног суда у Нишу о отварању стечајног поступка Посл. бр. 3 Ст. 37/2022 од 26.01.2023. године и Решења Посл. бр. 3 Ст. 37/2022 од 27.04.2023. године, којим се стечајни поступак наставља банкротством, а у складу са чланoвима 131, 132. и 133. Закона о стечају („Сл. Гл. РС“, бр. 104/2009, 99/2011 – др. закон, 71/2012 – одлука УС, 83/2014, 113/2017, 44/2018 и 95/2018) и Националним стандардом број 5 – Националним стандардом о начину и поступку уновчења имовине стечајног дужника („*Сл. Гл. РС“ број 62/2018*), стечајни управник стечајног дужника:

**ПРЕФАБРИКАТИ МОРАВА ДОО НИШ - У СТЕЧАЈУ**, МБ: 20745053, ПИБ: 107119186

**ОГЛАШАВА**

 **продају непокретне и покретне имовине стечајног дужника јавним надметањем**

**(друго јавно надметање)**

**Предмет продаје: Имовинска целина број 1:**

**Непокретна имовина:** Грађевинско земљиште изван грађевинског подручја, број парцеле: 526/80, број делова: 1 до 13, Општина Палилула (Ниш), КО Крушце, потес / улица: Пруд, површине 40.315 м2, са следећим објектима на парцели:

1. Објекат број: 1, зграда грађевинарства - фабрика монтажних елемената, површине: 4.882 м2;
2. Објекат број: 2, зграда грађевинарства - управна зграда, површине: 567 м2;
3. Објекат број: 3, зграда грађевинарства - фабричка менза, површине: 326 м2;
4. Објекат број: 4, зграда грађевинарства - магацин, површине: 141 м2;
5. Објекат број: 5, зграда грађевинарства - механизација, површине: 243 м2;
6. Објекат број: 6, зграда грађевинарства - надстрешница, површине: 421 м2;
7. Објекат број: 7, зграда трговине - продавница, површине: 426 м2;
8. Објекат број: 8, помоћна зграда - остава, површине: 26 м2;
9. Објекат број: 9, трафо станица, површине: 24 м2;
10. Објекат број: 10, помоћна зграда - радионица, површине: 48 м2;
11. Објекат број: 11, помоћна зграда - радионица, површине: 55 м2;
12. Објекат број: 12, помоћна зграда - портирница, површине: 21 м2.

Сви објекти наведени под редним бројевима од 1 до 12: имају употребну дозволу, врста права: својина, облик својине: приватна, удео: 1/1, уписани у лист непокретности број: 37, Општина Палилула (Ниш), КО Крушце.

1. Ванкњижни објекат - радионица, површине 260 м2, на КП 526/80 КО Крушце.

**Покретна имовина:**

**Опрема:** 1. Мосна дизалица Д-1785, уграђена у наведени објекат број: 1; 2. Мосна дизалица Д-1784, уграђена у наведени објекат број: 1; 3. Стубни кран 8Т; 4. Стубни кран; 5. Машина за исправљање и сечење арматуре. **Залихе** - бетонски елементи за АБ систем градње ( бетонски стубови, елементи, греде, ивичњаци, плоче и остало по спецификацији из продајне документације).

Процењена вредност имовине из имовинске целине број 1 износи 100.000.165,00 динара. Почетна цена на јавном надметању за имовинску целину број 1 износи 20.000.033,00 динара. Депозит за учествовање на јавном надметању за имовинску целину број 1 износи 20.000.033,00 динара.

Право на учешће у поступку продаје имају сва правна и физичка лица која:

**1.** након добијања профактуре, изврше уплату ради откупа продајне документације у износу од 300.000,00 динара + ПДВ, укупно 360.000,00 динара за имовинску целину број 1 и који преузму продајну документацију. Профактура се може преузети сваког радног дана у периоду од 09 до 13 часова у просторијама стечајног управника у Нишу ул. Цара Душана број 54, ПЦ Душанов базар, спрат 1, локал 119, уз обавезну најаву стечајном управнику или писаним захтевом на адресу електронске поште: unovcenje@gmail.com. Рок за преузимање профактуре за откуп продајне документације је **13.05.2024.** године до 13:00 часова. Рок за откуп продајне документације је **13.05.2024**. године. Продајна документација се, по добијању профактуре и извршене уплате, може преузети у просторијама стечајног управника у Нишу ул. Генерала Милојка лешјанина број 17; **2.** уплате депозит на текући рачун стечајног дужника бр: **160-6000001663385-59** код Banca Intesa, или положе неопозиву првокласну банкарску гаранцију наплативу на први позив, најкасније до **16.05.2024**. године. У случају да се као депозит положи првокласна банкарска гаранција, оригинал се мора доставити искључиво лично стечајном управнику. Стечајни управник ће по пријему извршити проверу банкарске гаранције. Банкарска гаранција мора имати рок важења до **16.07.2024**. године. Доказ о полагању депозита заинтересовани купци достављају стечајном управнику најкасније на регистрацији за јавно надметање; **3.** потпишу изјаву о губитку права на повраћај депозита, односно о сагласности да ће банкарска гаранција бити наплаћена, у прописаним случајевима. Изјава чини саставни део продајне документације; **4.** се региструју као учесник на јавном надметању.

Имовина из имовинске целине 1 се купује у виђеном стању и може се разгледати у Крушцу код Ниша, након откупа продајне документације, сваким радним даном од 9:00 до 13:00 часова, а најкасније до **13.05.2024.** године уз претходну најаву стечајном управнику најмање један дан пре разгледања.

Након уплате депозита, а најкасније **16.05.2024.** године, потенцијални купци, ради правовремене евиденције, морају предати стечајном управнику: **1.** Попуњен образац пријаве за учешће на јавном надметању, **2.** Доказ о уплати депозита или копију банкарске гаранције, **3.** Потписану изјаву о губитку права на повраћај депозита, **4.** Извод из регистра привредних субјеката или решење о упису у Регистар привредних субјеката, **5.** Оверен ОП образац (ако се као потенцијални купац пријављује правно лице), **6.** Овлашћење за заступање оверено код нотара, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање одржаће се дана 16.05.2024. године у 12:00 часова на следећој адреси: Генерала Милојка Лешјанина број 17, Ниш. Регистрација учесника почиње 2 сата пре почетка јавног надметања, а завршава се 10 минута пре почетка јавног надметања, односно у периоду од 10:00 до 11:50 часова, на истој адреси.**

**Напомена:** Уколико је највиша понуђена цена мања од 50% процењене вредности, стечајни управник ће од одбора поверилаца и разлучног поверилаца затражити сагласност на понуђену цену. Уколико Одбор поверилаца и разлучни повериоц дају сагласност на понуђену највишу цену, купопродајни уговор ће бити закључен у року од три дана од добијања сагласности. Уколико сагласност не буде дата, јавно надметање ће бити проглашено неуспешним.

Стечајни управник спроводи јавно надметање тако што: **1.** Региструје лица која имају право учешћа на јавном надметању (имају овлашћења оверена код нотара или су лично присутни); **2.** Отвара јавно надметање упознајући учеснике са правилима надметања; **3.** Оглашава имовину која се нуди на продају и оглашава почетну цену; **4.** Позива учеснике да прихвате почетну цену и сваку наредну цену према унапред предвиђеном увећању цене; **5.** Одржава ред на јавном надметању; **6.** Проглашава за купца учесника који је прихватио највишу понуђену цену; **7.** Потписује записник.

У случају да на јавном надметању победи купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана од дана јавног надметања, а пре потписивања купопродајног уговора, након чега ће му бити враћена гаранција. Купопродајни уговор се потписује у року од 3 радна дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени купац је дужан да уплати преостали износ купопродајне цене у року од 15 дана од дана потписивања купопродајног уговора. Ако проглашени купац не потпише записник, купопродајни уговор или не уплати купопродајну цену у прописаним роковима и на прописан начин, губи право на повраћај депозита, а за купца се проглашава други најбољи понуђач који у том случају има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција. Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана завршетка јавног надметања. Уплатилац депозита губи право на повраћај депозита у складу са Изјавом о губитку права на повраћај депозита**.** Стечајни дужник је у систему ПДВ-а. Порезе и трошкове, који произлазе из закљученог купопродајног уговора, укључујући и трошкове на име сачињавања односно овере уговора, у целости сноси купац. У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције.

Стечајни управник: Раица Милићевић, адреса: Ниш, Генерала Милојка Лешјанина 17, електронска пошта: unovcenje@gmail.com, контакт телефон: 063/456-320.